கேள்வி: மலைவலம் பற்றி விளக்கவும்.
பதில்: படிமம்:கிரிவலம்,_திருவண்ணாமலை.jpg மலைவலம் அல்லது கிரிவலம் (சமசுகிருதம்: கிரிப்பிரதட்சணம்) என்பது இந்து சமயம் சைவம் இறைவனின் திருவுருவாகக் கருதப்படும் புனிதமான மலைகளைச் சுற்றி நடையாக வலம் வந்து வழிபடும் ஒரு ஆன்மிகப் பயண முறையாகும்.
கேள்வி: மலைவலம் - சொல்லிலக்கணம் பற்றி நீங்கள் என்ன அறிந்துள்ளீர்கள்?
பதில்: 'கிரி' என்றால் மலை என்றும், 'வலம்' என்றால் இடமிருந்து வலமாகச் சுற்றுதல் என்றும் பொருள்படும். மலைவலம் அல்லது கிரிவலம் எனப்படுவது புனித மலையாக கருதும் மலையையோ அல்லது கோயில் அமைந்த மலையையோ வலம் வருதலாகும். கயிலை மலையை வலம் வரும் பழக்கம் இருந்துவருகிறது. கிரி என்றால் மலை; வலம் என்றால் சுற்றுதல் என்று பொருள். அதனால் மலையை சுற்றி வருவது கிரிவலம் என்று அழைக்கப்படுகிறது.
கேள்வி: மலைவலம் - வலம் வரும் முறைகள் பற்றி நீங்கள் என்ன அறிந்துள்ளீர்கள்?
பதில்: மலைவலம் வரும்போது பக்தர்கள் சில ஆன்மிகக் கட்டுப்பாடுகளைப் பின்பற்றுகின்றனர்: * திசை ஒழுங்கு: மலையை எப்போதும் இடமிருந்து வலமாக மட்டுமே வலம் வர வேண்டும். * ஆடை மற்றும் நடை: ஆடம்பரமற்ற ஆடைகளை அணிந்து, பெரும்பாலும் காலணிகள் அணியாமல் வெறும் கால்களால் நடக்க வேண்டும். * மன நிலை: கைகளை வீசி வேகமாக ஓடாமல், வீண் கதைகள் பேசாமல், ஒரு கர்ப்பிணிப் பெண் தன் வயிற்றில் உள்ள குழந்தையைக் கவனமாகச் சுமந்து நடப்பது போல மெதுவாகவும், மனதிற்குள் "நமசிவாய" போன்ற இறை மந்திரங்களை ஓதியபடியும் நடக்க வேண்டும்.
கேள்வி: மலைவலம் - தமிழ்நாட்டின் புகழ்பெற்ற மலைவலத் தலங்கள் பற்றி நீங்கள் என்ன அறிந்துள்ளீர்கள்?
பதில்: தமிழ்நாட்டில் பல ஆன்மிகத் தலங்களில் மலைவலம் வரும் வழக்கம் இருந்தாலும், ஒரு சில இடங்கள் உலகளவில் மிகவும் பிரசித்தி பெற்றவை: * திருவண்ணாமலை: இங்குள்ள திருவண்ணாமலை (மலை) சிவபெருமானாக வழிபடப்படுவதால், உலகிலேயே மிகக் கூடுதலான பக்தர்கள் கிரிவலம் வரும் தலமாக இது திகழ்கிறது. இதன் சுற்றளவு 14 கிலோமீட்டர்கள் ஆகும். இந்த பாதையில் அஷ்டலிங்கங்கள் அமைந்துள்ளன. * பழநி: முருகன் அறுபடை வீடுகளில் ஒன்றான பழநி மலையைச் சுற்றி தினசரி மற்றும் தைப்பூசக் திருநாட்களில் பக்தர்கள் வலம் வருகின்றனர். * திருச்செங்கோடு: அர்த்தநாரீஸ்வரர் வீற்றிருக்கும் இத்தலத்தில் மலைவலம் வருவது மிகவும் புண்ணியமாகக் கருதப்படுகிறது. * சோளிங்கர்: யோக நரசிம்மர் வீற்றிருக்கும் இம்மலையைச் சுற்றி கார்த்திகை மாதத்தில் பக்தர்கள் வலம் வருவது வழக்கம். * தஞ்சை பெரிய கோயில் வலம்: பொதுவாக மலைகளைச் சுற்றி வருவதே கிரிவலம் எனப்படும் என்றாலும், தஞ்சை பெரிய கோயிலின் 216 அடி உயரமுள்ள பிரம்மாண்ட விமானக் கோபுரம் திருக்கைலாய மலைக்கு நிகரானது என்பதால், இக்கோயிலின் வெளிப்பகுதியை வலம் வருவதைத் "திருக்கைலாய வீதி வலம்" அல்லது "பெரிய கோயில் கிரிவலம்" என்று அழைக்கின்றனர்.
கேள்வி: மலைவலம் - நன்மைகள் பற்றி நீங்கள் என்ன அறிந்துள்ளீர்கள்?
பதில்: * ஆரோக்கியம்: பல கிலோமீட்டர்கள் தொடர்ந்து நடப்பதால் உடற்பயிற்சி கிடைப்பதோடு, மலையிலிருந்து வீசும் அரிய மூலிகைக் காற்று சுவாச நோய்களைக் குணப்படுத்த உதவுகிறது. * மன அமைதி: இயற்கையான சூழலில் ஒரே சிந்தனையுடன் வலம் வரும்போது மன அழுத்தம் நீங்கி, ஆழ்ந்த அமைதியும் மன ஒருமைப்பாடும் உண்டாகிறது.
கேள்வி: மலைவலம் - திருவண்ணாமலை மலைவலம் என்பது என்ன?
பதில்: தமிழகத்தில் இவ்வாறு பல இடங்களில் பெரும்பாலும் பௌர்ணமி நாளன்று மலைவலம் வரும் நிகழ்வு நடந்தாலும், குறிப்பாக திருவண்ணாமலையில் உள்ள அருணாச்சலம் மலையை பக்தியோடு பக்தர்களால் சுற்றிக் கும்பிடப்படும் நிகழ்வு மிகப் பிரபலமாக உள்ளது. புராண காலம் முதல் இன்று வரையில் மலைவல யாத்திரை திருவண்ணாமலைக்கு சிறப்பைச் சேர்க்கிறது. மலையில் உள்ள குகைகளில் சித்தர்கள், யோகிகள் தவம் செய்தனர். பின் குகைகளிலேயே இறைவனுடன் கலந்து ஜீவசமாதி நிலையை அடைந்தனர். இதனால் அம்மலையில் சக்தி அதிர்வலைகள் அதிகமாகி மலையைச் சுற்றி வருவதால் இறை அருளும் மகான்களின் ஆசியும் பக்தர்கள் பெறுகின்றனர் என்பது பக்தர்களின் நம்பிக்கை.
கேள்வி: மலைவலம் - மலையின் அமைப்பு பற்றி விளக்கவும்.
பதில்: File:திருவண்ணாமலை.jpg அருணாச்சல மலையானது 2668 அடி உயரத்துடனும் 14 கிலோமீட்டர் சுற்றளவுடன் காட்சியளிக்கிறது. மலையைச் சுற்றிலும் எண்கோண வடிவில் எட்டு சிவலிங்கங்கள் அமைந்துள்ளன. அவைகள் # இந்திர லிங்கம் # அக்னி லிங்கம் # எம லிங்கம் # நிருதி லிங்கம் # வருண லிங்கம் # வாயு லிங்கம் # குபேர லிங்கம் # ஈசான்ய லிங்கம் ஆதிப்பரம்பொருளாக விளங்கும் அண்ணாமலையின் அடிவாரத்தைச் சுற்றி கால்நடையாக வலம் வரும்போது சுற்றியுள்ள மூலிகை சக்தி மிக்க செடிகொடிகளின் காற்றைச் சுவாசிப்பதால் உடல் நலமடைவதோடு மலையின் சக்திமிகு அதிர்வுகள் வாழ்வை நல்விதமாக அமைத்துக்கொள்ளவும் உதவுகின்றன என்பது பக்தர்களின் நம்பிக்கை.
கேள்வி: மலைவலம் - திருச்செங்கோடு மலைவலம் என்பது என்ன?
பதில்: திருச்செங்கோடு மலைவலம் அல்லது திருச்செங்கோடு கிரிவலம் என்பது தமிழ்நாடு நாமக்கல் மாவட்டம் அமைந்துள்ள புகழ்பெற்ற திருச்செங்கோடு அர்த்தநாரீசுவரர் கோயில் சுற்றி பக்தர்கள் கால்நடையாக வலம் வந்து வழிபடும் ஒரு புனித ஆன்மிகச் சடங்காகும். ஆணும் பெண்ணும் சரிநிகர் சமம் என்பதை உலகிற்கு உணர்த்தும் அம்மையப்பன் வீற்றிருக்கும் இப்புனித மலையை வலம் வருவது கொங்கு மண்டலத்தில் மிகவும் பிரசித்தி பெற்ற வழிபாடாகும்.
கேள்வி: மலைவலம் - தஞ்சை பெரிய கோயில் வலம் பற்றி விளக்கவும்.
பதில்: தஞ்சை பெரிய கோயில் வலம் அல்லது திருக்கைலாய வீதி உலா என்பது தமிழ்நாடு உலகப் பாரம்பரியத் தலமான தஞ்சைப் பெருவுடையார் கோயில் சுற்றி பக்தர்கள் மேற்கொள்ளும் ஒரு கூட்டு வழிபாட்டு மற்றும் கிரிவலச் சடங்காகும். பொதுவாக மலைகளைச் சுற்றி வருவதே கிரிவலம் எனப்படும் என்றாலும், தஞ்சை பெரிய கோயிலின் 216 அடி உயரமுள்ள பிரம்மாண்ட விமானக் கோபுரம் திருக்கைலாய மலைக்கு நிகரானது என்பதால், இக்கோயிலின் வெளிப்பகுதியை வலம் வருவதைத் "திருக்கைலாய வீதி வலம்" அல்லது "பெரிய கோயில் கிரிவலம்" என்று அழைக்கின்றனர்.